Diari Oficial de la Generalitat Valenciana


Sumari del DOGV 8948, del 10-11-2020 (2020/9419)

CORRECCIÓ d'errades de les resolucions de 28 d'octubre de 2020, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses d'ocupació específica per a substitucions temporals.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/9419


Data del document
:   06-11-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu

CORRECCIÓ d'errades de les resolucions de 28 d'octubre de 2020, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses d'ocupació específica per a substitucions temporals. [2020/9419]  
Primer  
Havent-se observat un error en les resolucions de 28 d'octubre de 2020, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses d'ocupació específica per a substitucions temporals publicades en el Diari Oficial de la Generalitat Valenciana número 8944, de 4 de novembre de 2020:  
- En llocs de treball de la de l'escala C2-05-01, auxiliars d'infermeria del cos C2-05, a les províncies d'Alacant (2020/9166), València (2020/9168) i Castelló (2020/9167).  
- En llocs de treball de l'agrupació professional funcionarial APF-05-01, ajudant residència/serveis, a les províncies d'Alacant (2020/9169), València (2020/9171) i Castelló (2020/9170).  
- En llocs de treball d'especialistes en integració social (EIS) del cos C1-12, especialista d'atenció sociosanitària de l'administració de la Generalitat a les províncies d'Alacant (2020/9172) i Castelló (2020/9174).  
- En llocs de treball de l'escala A2-16-02, educació social, del cos A2-16, a les províncies d'Alacant (2020/9175), València (2020/9177) i Castelló (2020/9176).  
En l'apartat segon s'afig un punt 4 amb el següent text:  
«4. El personal interí o en millora d'ocupació que, en la data de finalització del termini de presentació de sol·licituds assenyalat en la base sisena, estiga exercint un lloc de treball enquadrat en l'escala que es convoca, per al qual haja sigut nomenat de la borsa gestionada per aquesta direcció territorial, haurà de sol·licitar la integració en la borsa en el termini de presentació de sol·licituds, si bé hi constarà com a actiu per estar laborablement actiu, i, en el termini de deu dies comptats a partir de l'endemà de la data del cessament, haurà de presentar, davant de la comissió de seguiment, la sol·licitud d'activació en la situació de disponible o disponible especial.»  
  
Segon  
Havent-se observat un error en les resolucions de 28 d'octubre de 2020, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses d'ocupació específica per a substitucions temporals en llocs de treball de l'escala A2-16-02, educació social, del cos A2-16, a les províncies d'Alacant, València i Castelló, es realitza la següent correcció:  
  
On diu:  
«Segon. Integrants de la borsa  
1. Per a poder formar part de la borsa serà necessari complir els següents requisits:  
a) Estar en possessió del títol universitari oficial de grau que, d'acord amb els plans d'estudi vigents, habilite per a exercir les activitats de caràcter professional relacionades amb les funcions assignades a l'escala del cos o complides les condicions per a obtindre'l abans de la finalització del termini de presentació de sol·licituds. En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació.»;  
Ha de dir:  
«Segon. Integrants de la borsa  
1. Per a poder formar part de la borsa serà necessari complir els següents requisits:  
a) Estar en possessió del títol universitari oficial de grau en Educació Social o de la diplomatura universitària en Educació Social o equivalents, o complides les condicions per a obtindre'ls abans de la finalització del termini de presentació de sol·licituds. En el cas de titulacions obtingudes a l'estranger, s'haurà d'estar en possessió de la credencial que n'acredite l'homologació.»  
  
Tercer  
Havent-se observat un error en la resolució de 28 d'octubre de 2020, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de la borsa d'ocupació específica per a substitucions temporals, en llocs de treball de la de l'escala C2-05-01, auxiliars d'infermeria del cos C2-05, a la província de València, es procedeix a realitzar la següent correcció:  
  
On diu:  
«Sisé. Sol·licituds de participació i procediment de constitució  
2. [...]  
El personal aspirant que no dispose de signatura electrònica haurà de presentar la documentació en el registre d'entrada de la seu de la Direcció Territorial d'Igualtat i Polítiques Inclusives de València, en c/ Teatre 37, CP 03550, de València, o en qualsevol de les oficines públiques prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.»;  
  
Ha de dir:  
«Sisé. Sol·licituds de participació i procediment de constitució  
2. [...]  
El personal aspirant que no dispose de signatura electrònica haurà de presentar la documentació en el registre d'entrada de la seu de la Direcció Territorial d'Igualtat i Polítiques Inclusives de València, avinguda de l'Oest, 36, CP 46808, de València o en qualsevol de les oficines públiques prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.»  
  
  
Quart  
Com a conseqüència de l'anterior, i en virtut de l'article 32 de la Llei 39/2015, d'1 d'octubre, del procediment administratiu comú de les administracions públiques, segon el qual «l'Administració, excepte precepte en contra, podrà concedir, d'ofici o a petició dels interessats, una ampliació dels terminis establits que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer», s'amplia en cinc dies hàbils el termini de presentació de sol·licituds d'inscripció, que finalitzarà el dia 25 de novembre de 2020.  
  
València, 6 de novembre de 2020.- El sotssecretari (p. d. R 26.02.2020; DOGV 8755, 05.03.2020): Daniel Mestre Cañón.